URDHËR
Nr. 381, datë 24.5.2024

PËR PËRDITËSIMIN E URDHRIT TË MINISTRIT NR. 275, DATË 5.5.2023,
“PËR MIRATIMIN E LËNDËVE VEPRUESE DHE PËRBËRËSVE TË TJERË, NË PËRMBAJTJE TË PMB-ve”, TË NDRYSHUAR

Në mbështetje të nenit 102, pika 4 të Kushtetutës, të nenit 19, pika 5, të kreut V, të ligjit nr. 105/2016, “Për mbrojtjen e bimëve”, i ndryshuar, si dhe të pikës 6.3, të kreut VII, të vendimit nr. 335, datë 6.6.2018, të Këshillit të Ministrave, “Për miratimin e rregullave për regjistrimin të procedurës dhe kritereve të vlerësimit të produkteve për mbrojtjen e bimëve”, të ndryshuar, dhe sipas propozimit të strukturës përgjegjëse për mbrojtjen e bimëve;

URDHËROJ:

1. Në urdhrin e ministrit nr. 275, datë 5.5.2023, “Për miratimin e lëndëve vepruese dhe përbërësve të tjerë, në përmbajtje të PMB-ve”, të ndryshuar, bëhet përditësimi me ndryshimet dhe shtesat, si më poshtë:
a) në pjesën B, të shtojcës 1, miratohet për shtim 1 (një) lëndë vepruese, bashkëlidhur këtij urdhri;
b) rinovohet regjistrimi për 2 (dy) lëndë vepruese, bashkëlidhur këtij urdhri;
c) zgjaten afatet e regjistrimit për 25 (njëzet e pesë) lëndë vepruese, bashkëlidhur këtij urdhri;
ç) hiqen 2 (dy) lëndë vepruese, bashkëlidhur këtij urdhri.
2. Përditësimi sipas shkronjave “b” dhe “c” të pasqyrohet në dokumentet e regjistrimit të PMB-ve, të regjistruara.
3. Për PMB-të me përmbajtje të lëndëve vepruese sipas shkronjës “ç”, çregjistrimi dhe heqja nga tregu të kryhen brenda afateve të përcaktuara sipas këtij urdhri, si dhe të njoftohen Autoriteti Kombëtar i Ushqimit, Autoriteti Kombëtar i Veterinarisë dhe Mbrojtjes së Bimëve, si dhe Instituti i Sigurisë Ushqimore dhe Veterinarisë.
4. Për zbatimin e këtij urdhri, ngarkohet Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL
 Anila Denaj

1. MIRATOHET PËR SHTIM NË PJESËN B, TË SHTOJCËS 1, LËNDA VEPRUESE BAZIKE SI MË POSHTË:
	Nr.
	Emri i zakonshëm
dhe numri i identifikimit
	Emërtimi IUPAC
	Pastërtia
	Data e miratimit
	Dispozita specifike

	1
	Hydroksid magnezi
E528
CAS No: 1309-42-8
CIPAC No: I padisponueshëm
	magnesium dihydroxide
	950 g/kg.
Papastërti relevante:
Plumb < 2 mg/kg
Arsenik < mg/kg
	2 prill 2024
	Nuk ka



2. RINOVOHET REGJISTRIMI (RIREGJISTRIM) PËR: 
2.1 LËNDA VEPRUESE SI MË POSHTË:
	Nr.
	Emri i zakonshëm
dhe numri i identifikimit
	Emërtimi IUPAC
	Pastërtia
	Data e miratimit
	Data e përfundimit
	Dispozita specifike

	1
	Trinexapac-ethyl
CAS No: 95266-40-3
CIPAC No: 732.202
	ethyl (1RS,4EZ)-4-cyclopropyl(hydroxy)methylene-3,5-dioxocyclohexanecarboxylate
	950 g/kg.
Papastërtitë e mëposhtme nuk duhet të kalojnë nivelet e mëposhtme në materialin teknik:
-toluen: 3 g/kg;
- etil (1RS)-3-hidroksi-5-oksocikloheks-3-ene-1-karboksilat (CGA158377): 6 g/kg.
	1 maj 2024
	30 prill 2039
	Në vlerësimin e përgjithshëm, do t’i kushtohet vëmendje e veçantë, për:
- specifikimet e materialit teknik të përdorur në produktet për mbrojtjen e bimëve, veçanërisht kur kryhen vlerësime të ekuivalencës në përputhje me nenin 38 të rregullores (KE) nr. 1107/2009;
- vlerësimin e marrjes së konsumatorit nga dieta duke marrë parasysh mbetjet e metabolitëve të trinexapac-etilit dhe ndikimin e përpunimit;
- nivelet e mbetjeve të metabolitëve të trinexapac-etilit, kur kashta përdoret si ushqim për kafshët.

Kushtet e përdorimit do të përfshijnë kufizime për ushqimin e kafshëve me kashtë dhe masa për zbutjen e rrezikut, sipas rastit.
Aplikanti të paraqesë informacion konfirmues gjatë aplikimit në lidhje me efektin e proceseve të trajtimit të ujit në natyrën e mbetjeve të trinexapac-ethyl dhe metabolitëve të tij të pranishëm në ujërat sipërfaqësore, kur uji sipërfaqësor është nxjerrë për ujë të pijshëm, nga 1 prill 2026.



2.2 LËNDËT VEPRUESE ME RISK TË ULËT SI MË POSHTË:
	Nr.
	Emri i zakonshëm
dhe numri i identifikimit
	Emërtimi IUPAC
	Pastërtia
	Data e miratimit
	Data e përfundimit
	Dispozita specifike

	1
	Urea
CAS No: 57-13-6
CIPAC No: 913
	Urea
	980 g/kg.
Papastërtitë e mëposhtme janë konsideruar si shqetësim toksikologjik dhe është vendosur një nivel maksimal i:
Biure: < 12 g/kg;
Formaldehid: < 0,5 g/kg;
Kadmium: < 1 mg/kg;
Mërkuri: < 0,1 mg/kg;
Plumbi: < 1 mg/kg;
Arseniku: < 1 mg/kg.
	1 maj 2024
	30 prill 2039
	Në vlerësimin e përgjithshëm, do t’i kushtohet vëmendje veçantë specifikimit të materialit teknik si i prodhuar komercialisht mbi bazën e një analize për të paktën pesë njësive përfaqësuese.
Kushtet e përdorimit do të përfshijnë masa për zbutjen e rrezikut, kur është e përshtatshme.

	2
	Proteina të hydrolizuara
CAS No: I padisponueshëm
CIPAC No: 901
	I padisponue
shëm
	Proteinat e hidrolizuara. Indet e hidrolizuara të kafshëve, duke përjashtuar lëkurën e ripërtypësve (pa emër të përbashkët ISO):
-708 g/kg mbi bazën e peshës së thatë [vargu në TK (koncentrat teknik) 400-434 g/kg].
Proteinat e hidrolizuara. Melasa e panxharit të pasuruar me ure, e hidrolizuar (pa emër të përbashkët ISO):
-110 g/kg mbi bazën e peshës së thatë [vargu në TK (koncentrat teknik) 90-110 g/kg].
Proteinat e hidrolizuara. Hidrolizat e proteinës së kolagjenit (pa emër të përbashkët ISO):
-582 g/kg mbi bazën e peshës së thatë [vargu në TK (koncentrat teknik) 249-262 g/kg].
Plumbi, kadmiumi, arseniku, zhiva dhe biureti në përputhje me legjislacionin për produktet plehëruese.
Formaldehid nën 1 g/kg.
	1 maj 2024
	30 prill 2039
	Në vlerësimin e përgjithshëm, do t’i kushtohet vëmendje veçantë specifikimit të materialit teknik për “proteina të hidrolizuara-melasa panxhari të pasuruar me ure, të hidrolizuar” siç prodhohet komercialisht mbi bazën e një analize për të paktën pesë njësive përfaqësuese.



3. ZGJATEN AFATET E REGJISTRIMIT PËR LËNDËT VEPRUESE SI MË POSHTË:
- Deri më 31 gusht 2024:
1. Dodemorph
2. Trichoderma atroviride (formerly T. harzianum): STRAIN: IMI 206040 – Culture collection No IMI 206040, ATCC 20476;
3. Fatty acids C7 to C20: Lauric Acid; Oleic Acid; Fatty acids C8-C10 Me esters; Methyl octanoate; Methyl decanoate;
Gjithsej: 3 (tre) lëndë vepruese.
- Deri më 15 dhjetor 2024:
1. Fatty acids C7 to C20: Pelargonic Acid; Fatty acids C7-C18 and C18 unsaturated potassium salts; Caprylic Acid; Capric Acid.
Gjithsej: 1 (një) lëndë vepruese.
- Deri më 15 prill 2025:
1. Trichoderma atroviride (formerly T. harzianum): STRAIN: T11, Culture collection: No Spanish type culture collection CECT 20498, identical with IMI 352941
Gjithsej: 1 (një) lëndë vepruese.
- Deri më 15 qershor 2026:
1. Prosulfuron 
Gjithsej: 1 (një) lëndë vepruese.
- Deri më 15 korrik 2026:
1. Dodine 
2. 6-benzyladenine
3. 1-decanol
4. Fluometuron 
5. Sintofen 
6. Sulfat aluminium
Gjithsej: 6 (gjashtë) lëndë vepruese.
- Deri më 31 dhjetor 2026:
1. Quinmerac 
2. Phosphid zinku
3. Orange oil (Vaj portokalli)
4. Tembotrione 
5. Sodium silver thiosulfate (tiosulfat argjendi natriumi)
Gjithsej: 5 (pesë) lëndë vepruese.
- Deri më 31 janar 2027:
1. Azadirachtin 
2. Bupirimate 
3. Dithianon 
4. Hexythiazox 
5. Lime Sulphur (squfuri me gëlqere)
6. Isoxaben 
7. Tau-fluvalinate
8. Tebufenozide 
Gjithsej: 8 (tetë) lëndë vepruese.
Totali: 25 (njëzet e pesë) lëndë vepruese.

4. HIQEN LËNDËT VEPRUESE SI MË POSHTË:
1. Mepanipyrim 
Nuk rinovohet për miratim lënda vepruese mepanipyrim.
Të kryhet çregjistrimi i produkteve të mbrojtjes së bimëve që përmbajnë mepanipyrim, brenda datës 20 nëntor 2024.
Heqja nga tregu i produkteve të mbrojtjes së bimëve që përmbajnë mepanipyrim, të përfundojë brenda datës 20 maj 2025.
[bookmark: _GoBack]2. Dimethomorph  
Nuk rinovohet për miratim lënda vepruese dimethomorph.
Të kryhet çregjistrimi i produkteve të mbrojtjes së bimëve që përmbajnë dimethomorph, brenda datës 20 nëntor 2024.
Heqja nga tregu i produkteve të mbrojtjes së bimëve që përmbajnë dimethomorph, të përfundojë brenda datës 20 maj 2025.
Gjithsej: 2 (dy) lëndë vepruese.


